
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 74 

4 Μαρτίου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

106. Κατάτμηση του Τμήματος Κοινωνικής Πολιτικής 
και Κοινωνικής Ανθρωπολογίας του Παντείου Πα¬ 
νεπιστημίου Κοινωνικών και Πολιτικών Επιστημών 1 

107. Σύσταση κλάδου και θέσης στην Πανεπιστημιακή 

Φοιτητική Λέσχη του Αριστοτελείου Πανεπιστημί¬ 
ου Θεσσαλονίκης. 2 

108. Τροποποίηση - συμπλήρωση του Π.Δ. 190/2003 

(ΦΕΚ 145 Α'/12.6.2003) «Τοποθετήσεις, μεταθέ¬ 
σεις, αποσπάσεις του στρατιωτικού προσωπικού 
Λιμενικού Σώματος στο εσωτερικό και μεταθέ¬ 
σεις του στο εξωτερικό». 3 

ΣΥΜΒΑΣΕΙΣ 

Σύμβαση μεταξύτου Ελληνικού Δημοσίου καιτηςΤρά- 
πεζας της Ελλάδος, που αφορούν: 

1. Την καταβολή τόκων από την Τ.τ.Ε. επί των δια¬ 
θεσίμων σε Ευρώ του Ελληνικού Δημοσίου που τη¬ 
ρούνται ο αυτήν, 

2. Την καταβολή τόκων από την Τράπεζα της Ελλά¬ 
δος επί των συναλλαγματικών διαθεσίμων του Ελ¬ 
ληνικού Δημοσίου που τηρούνται ο αυτήν, 

3. Την καταβολή στην Τράπεζα της Ελλάδος απο¬ 

ζημίωσης για την κάλυψη εξόδων εργασιώντου Ελ¬ 
ληνικού Δημοσίου. 4 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 106 
Κατάτμηση του Τμήματος Κοινωνικής Πολιτικής και Κοινω¬ 
νικής Ανθρωπολογίας του Παντείου Πανεπιστημίου Κοι¬ 
νωνικών και Πολιτικών Επιστημών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 24, 50 παρ. 6 και 6 παρ. 6 του Ν. 1268/ 
1982 (Α'87) όπως το τελευταίο αυτό συμπληρώθηκε με το 


άρθρο 48παρ. 1 του Ν. 1404/1983 (Α' 173), τροποποιήθη¬ 
κε με το εδ. α της παρ. 2 του άρθρου 15 του Ν. 2640/1998 
(Α' 206) και συμπληρώθηκε με το εδ. β παρ. 1 του άρθρου 
3 του Ν. 3027/2002 (Α' 152). 

β) Του άρθρου 15 παρ. 2 (θ) του Ν. 2817/2000 (Α'78). 

γ) Του άρθρου 79 παρ. 5 εδ. δτου Ν. 1566/85 «Δομή και 
λειτουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις» (Α' 167), σε συνδυασμό με το 
άρθρο 20 παρ. 4του Ν. 2503/97 (Α' 107). 

δ) Του άρθρου 29 Ατού Ν. 1558/1985 (Α 137) όπως αυ¬ 
τό προστέθηκε με το άρθρο 27 του Ν. 2081/1992 (Α' 154) 
και τροποποιήθηκε με το άρθρο 1 παρ. 2 περ. α του Ν. 
2469/1997 (Α'38). 

2. Του Π .Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών (Α' 57). 

3. Της απόφασης του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
ΔΙΔΚ/9.1 /2/13773/15.7.2003 «Ανάθεση αρμοδιοτήτων 
στον Υφυπουργό Εσωτερικών, Δημόσιας Διοίκησης και 
Αποκέντρωσης Νίκο Μπίστη (Β' 985) όπως αυτή τροπο¬ 
ποιήθηκε με την ΔΙΔΚ/Φ.1/2/14145/21.7.2003 όμοιά της 
(Β' 1000). 

4. Της απόφασης του Πρωθυπουργού και του Υπουρ¬ 
γού Οικονομίας και Οικονομικών 1065956/863/Α0006/ 

15.7.2003 «Καθορισμός αρμοδιοτήτων των Υφυπουργών 
Οικονομίας και Οικονομικών» (Β' 985). 

5. Το γεγονός ότι δεν γνωμοδότησε το Συμβούλιο Ανώ¬ 
τατης Παιδείας αν και ζητήθηκε η γνώμη του με το 53425/ 
Β1 /10.7.2003, έγγραφο του Υπουργού Εθνικής Παιδείας 
και Θρησκευμάτων και ότι έχει παρέλθει άπρακτη η προ¬ 
θεσμία που ορίζουν οι διατάξεις του άρθρου 50 παρ. 3 του 
Ν. 1268/82. 

6. Τις γνώμες της Συγκλήτου του Παντείου Πανεπιστη¬ 
μίου Κοινωνικών και πολιτικών Επιστημών (συνεδριάσεις 

22.5.2003 και 27.2.2003) και της Γενικής Συνέλευσης του 
Τμήματος Κοινωνικής Πολιτικής και Κοινωνικής Ανθρω¬ 
πολογίας (συνεδριάσεις 21.5.2003 και 27.11.2002). 

7. Το γεγονός ότι από την εφαρμογή του παρόντος δια¬ 
τάγματος προκαλείται σε βάρος του Κρατικού Προϋπολο¬ 
γισμού ετήσια δαπάνη ύψους 4.700 Ευρώ, από την κατα¬ 
βολή της αποζημίωσης Προέδρου Τμήματος και επιδόμα¬ 
τος ευθύνης ενός επιπλέον Προϊσταμένου Γραμματείας 
Τμήματος, η οποία θα καλυφθεί από τον προϋπολογισμό 

τουΥΠΕΠΘ (Ειδ. Φορ. 19-250 ΚΑΕΟμάδος0200). Επίσης, 
προκαλείται ετήσια δαπάνη σε βάρος του Προϋπολογι¬ 
σμού του Παντείου Πανεπιστημίου ύψους 3.000 Ευρώ πε¬ 
ρίπου, από την αντιμετώπιση των λειτουργικών εξόδων 
ενός νέου Τμήματος καθώς και εφάπαξ δαπάνη κατά τον 
πρώτο χρόνο λειτουργίας αυτού, ύψους 15.000 Ευρώ από 
την προμήθεια του αναγκαίου υλικοτεχνικού εξοπλισμού. 

Οι δαπάνες αυτές θα καλύπτονται από τις πιστώσεις 
που θα εγγράφονται ετησίως στον Προϋπολογισμό του 
εν λόγω Παν/μίου, για το σκοπό αυτό. 

8. Την 72/2004 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και θρησκευμάτων και των Υφυπουργών Εσωτερικών, 
Δημόσιας Διοίκησης και Αποκέντρωσης και Οικονομίας 
και Οικονομικών, αποφασίζουμε: 

Άρθρο 1 
Κατάτμηση 

1. Από το ακαδημαϊκό έτος 2004-2005 το Τμήμα Κοινω¬ 
νικής Πολιτικής και Κοινωνικής Ανθρωπολογίας του Πα¬ 
ντείου Πανεπιστημίου Κοινωνικών και Πολιτικών Επιστη¬ 
μών το οποίο συνεστήθη σύμφωνα με τις διατάξεις του 
άρθρου 15 του Π.Δ. 377/89 (Α' 166) και του Π.Δ. 329/ 
19.7.91 (ΦΕΚΑ' 118) κατατέμνεται στα Τμήματα: 

α) Κοινωνικής Πολιτικής και 

β) Κοινωνικής Ανθρωπολογίας 

2. Τα νέα Τμήματα διέπονται ως προς την οργάνωση, 
την διοίκηση, την λειτουργία, τον κανονισμό σπουδών και 
το προσωπικό, από τις διατάξεις των Ν. 1268/1982 (Α'87) 
και 2083/1992 (Α' 1992 (Α' 159), όπως ισχύουν σήμερα. 

3. Το Τμήμα Κοινωνικής Πολιτικής και Κοινωνικής Αν¬ 
θρωπολογίας παύει να λειτουργεί με την έναρξη λειτουρ¬ 
γίας των νέων Τμημάτων. 

Άρθρο 2 
Αποστολή 

Αποστολή κάθε Τμήματος είναι: 

Ια) Του Τμήματος Κοινωνικής Πολιτικής. Η διεπιστημο¬ 
νική ανάπτυξη των αντικειμένων της Κοινωνικής Πολιτι¬ 
κής με έμφαση στην άμεση σύνθεση της θεωρίας με την 
πράξη. 

Σκοπός του Τμήματος Κοινωνικής Πολιτικής είναι να εκ¬ 
παιδεύσει επιστήμονες στη μελέτη και την έρευνα της κοι¬ 
νωνίας και των προβλημάτων της, την ανάλυση των θε¬ 
σμών, των κοινωνικών δομών και του διαχρονικού και συγ¬ 
χρονικού μετασχηματισμού τους με τελικό στόχο το 
σχεδίασμά, την εφαρμογή και την αξιολόγηση της κοινω¬ 
νικής πολιτικής σε τοπικό, εθνικό και ευρωπαϊκό επίπεδο. 
Ειδικότερα, στόχος του Τμήματος είναι να εφοδιάσει 
τους φοιτητές του με ειδικευμένες γνώσεις για την κοινω¬ 
νική θεωρία, την κοινωνική και οικονομική ανάπτυξη, την 
κοινωνική ιστορία, την κοινωνιολογία του αγροτικού χώ¬ 
ρου και της υπαίθρου, την κοινωνική γεωγραφία, τη δη¬ 
μογραφία και την κρατική ή μη οργανωμένη συλλογική 
παρέμβαση στους τομείς της απασχόλησης, της ασφάλι¬ 
σης, των εργασιακών και κοινωνικών σχέσεων, του εισο¬ 
δήματος, της υγείας, της άμβλυνσηςτωνανισοτήτων, του 
κοινωνικού αποκλεισμού, του φύλου, της εκπαίδευσης, 
της μετανάστευσης, της οικογένειας, της στέγασης, των 
κοινωνικών κινημάτων, του περιβάλλοντος και του ελεύ¬ 
θερου χρόνου. Ιδιαίτερη έμφαση δίνεται στην εκπαίδευ¬ 
ση των φοιτητών του Τμήματος στη μεθοδολογία των κοι¬ 
νωνικών επιστημών, τις μεθόδους και τεχνικές της έρευ¬ 


νας και της ανάλυσης κοινωνικών δεδομένων, το σχεδία¬ 
σμά, τον προγραμματισμό, την εκτέλεση, παρακολούθη¬ 
ση και αξιολόγηση προγραμμάτων και μέτρων κοινωνικής 
πολιτικής καθώς και σε ζητήματα οργάνωσης, διοίκησης 
και λειτουργίας των κοινωνικών υπηρεσιών εν γένει, ώστε 
να προσφέρει στους αποφοίτους του αυξημένες ευκαι¬ 
ρίες απασχόλησης σε θέσεις για τη χάραξη κοινωνικής 
πολιτικής καθώς και σε θέσεις για το σχεδίασμά, το συ¬ 
ντονισμό, την παρακολούθηση και την αξιολόγηση προ¬ 
γραμμάτων κοινωνικής προστασίας και κοινωνικής πα¬ 
ρέμβασης. 

β) Οι απόφοιτοι του Τμήματος Κοινωνικής Πολιτικής 
έχουν τη επιστημονική δυνατότητα να απασχολούντο, 
σύμφωνα με τις κείμενες διατάξεις: 

Ως ερευνητές σε δημόσια ή ιδιωτικά ερευνητικά κέντρα 
και οργανισμούς και γραφεία μελετών. 

Ως στελέχη σε δημόσιες υπηρεσίες και οργανισμούς 
κοινωνικής ωφέλειας, σε διοικητικές περιφέρειες, νομαρ¬ 
χιακές αυτοδιοικήσεις και οργανισμούς τοπικής αυτοδι¬ 
οίκησης, σε νομικά πρόσωπα δημοσίου ή ιδιωτικού δικαί¬ 
ου με αρμοδιότητες σε θέματα κοινωνικής προστασίας 
και παρέμβασης και σε ιδιωτικούς φορείς με αντικείμενο 
απασχόλησης την εκπόνηση, εφαρμογή, παρακολούθη¬ 
ση και αξιολόγηση προγραμμάτων κοινωνικής πολιτικής, 
κοινωνικού σχεδιασμού, κοινωνικής ανάπτυξης κ.λ.π. κα¬ 
θώς και στα τμήματα ανάπτυξης ανθρώπινου δυναμικού 
(πολιτικές προσωπικού, εργασιακές σχέσεις, επαγγελμα¬ 
τική κατάρτιση, υγιεινή και ασφάλεια, κοινωνική ασφάλι¬ 
ση κ.λ.π.) δημόσιων ή ιδιωτικών παραγωγικών μονάδων. 

Στην εκπαίδευση δημόσια και ιδιωτική για τη διδασκα¬ 
λία μαθημάτων σχετικών με το αντικείμενο της επιστήμης 
τους. 

2α) Της Κοινωνικής Ανθρωπολογίας. Η ανάπτυξη των 
σπουδών Κοινωνικής και Πολιτισμικής Ανθρωπολογίας, 
με ιδιαίτερη έμφαση σε ζητήματα θεωρίας, μεθοδολο¬ 
γίας, εθνογραφίας και διαπολιτισμικής σύγκρισης με δυ¬ 
τικές και άλλες κοινωνίες. 

Στόχος του Τ μήματος Κοινωνικής Ανθρωπολογίας είναι 
να εφοδιάσει τους φοιτητές με τις εξειδικευμένες γνώ¬ 
σεις και την επιστημονική μεθοδολογία που απαιτούνται 
για την έρευνα και τη μελέτη της κοινωνίας και του πολιτι¬ 
σμού. Πιο συγκεκριμένα, ιδιαίτερη έμφαση δίνεται στην 
ανάλυση των οικονομικών και πολιτικών θεσμών, στη διε- 
ρεύνηση των γλωσσικών και συ μβολικών αναπαραστάσε¬ 
ων, στην ανάλυση της κοινωνικής κατασκευήςτου φύλου, 
στην εξέταση της δομής των συγγενικών συστημάτων, 
στην ερμηνεία των διαδικασιών κατασκευής πολιτισμικών 
ταυτοτήτων και της συγκρότησης εθνοτικών ομάδων, 
στην ανάλυση των εκπαιδευτικών μηχανισμών, των μετα- 
ναστευτικών κινήσεων και των δομών υγείας. Στόχος του 
Τ μήματος, επίσης, είναι η ενίσχυση επιστημονικών ανταλ¬ 
λαγών και ερευνητικών προγραμμάτων με δυτικές και άλ¬ 
λες κοινωνίες, την ευρύτερη περιοχή της Μεσογείου, των 
Βαλκανίων, της Νοτιανατολικής Ευρώπης και των όμο¬ 
ρων Ισλαμικών κοινωνιών. 

β) Οι απόφοιτοι του Τμήματος Κοινωνικής Ανθρωπολο¬ 
γίας έχουν την επιστημονική δυνατότητα να απασχολού¬ 
νται, σύμφωνα με τις κείμενες διατάξεις, σε ένα ευρύ φά¬ 
σμα του δημόσιου και του ιδιωτικού τομέα που στόχο έχει 
τη μελέτη και την ανάλυση ζητημάτων τα οποία ανακύ¬ 
πτουν στο πλαίσιο της σύγχρονης κοινωνικής πραγματι¬ 
κότητας. Ειδικότερα, οι πτυχιούχοι του Τμήματος Κοινω¬ 
νικής Ανθρωπολογίας, είτε άμεσα ως ειδικοί, είτε έμμεσα 

ως επιστημονικοί σύμβουλοι μπορούν να απασχοληθούν 
σε δημόσια και ιδιωτικά ερευνητικά κέντρα και οργανι¬ 
σμούς που μελετούν οικονομικά, κοινωνικά, πολιτισμικά 
και ιστορικά φαινόμενα τόσο στον αγροτικό όσο και στον 
αστεακό χώρο, σε εθνολογικά / πολιτισμικά μουσεία, στο 
χώρο της υγείας (κέντρα υγείας, κέντρα πρόληψης και 
αποτοξίνωσης, ιδρύματα, ασφαλιστικούς οργανισμούς), 
στο χώρο της εκπαίδευσης (διδασκαλία μαθημάτων κοι¬ 
νωνικών επιστημών, μελέτη και εφαρμογή προγραμμά¬ 
των διαπολιτισμικής αγωγής), στην κρατική διοίκηση και 
τον κοινωνικό σχεδίασμά όπως αυτά ασκούνται στο χώρο 
των διαφόρων Υπουργείων (ως επιστημονικοί σύμβουλοι 
σε πολιτισμικά και κοινωνικά ζητήματα για τη διαμόρφω¬ 
ση μιας πολιτικής στρατηγικής και την αντιμετώπιση ειδι¬ 
κών φαινομένων), στο χώρο της Τοπικής Αυτοδιοίκησης 
για τη μελέτη ζητημάτων που αφορούν τις τοπικές κοινω¬ 
νίες καιτη χάραξη αναπτυξιακής πολιτικής σε ελληνικούς 
και διεθνείς κυβερνητικούς και μη-κυβερνητικούς οργανι¬ 
σμούς (ΟΗΕ, ϋΝΙΟΕΡ, υΝΕδΟΟ, Παγκόσμιος Οργανι¬ 
σμός Υγείας, ΘΓθθηρθεοθ και άλλες οικολογικές οργανώ¬ 
σεις) και σε διάφορες επιτροπές της ευρωπαϊκής Ένω¬ 
σης για την εφαρμογή μιας ενιαίας πολιτικής η οποία να 
λαμβάνει υπόψη τις πολιτισμικές ιδιαιτερότητες. 

Άρθρο 3 

Σπουδές και Τίτλοι Σπουδών 

1. Καθένα από τα νέα Τμήματα χορηγεί αντίστοιχο ενι¬ 
αίο πτυχίο. 

2. Ο ελάχιστος αριθμός εξαμήνων φοίτησης που απαι¬ 
τούνται για τη λήψη του πτυχίου, ορίζεται σε οκτώ (8), 
σύμφωνα με τις διατάξεις του άρθρου 24 παρ. 2 του Ν. 
1268/82 (Α'97). 

Άρθρο 4 
Ισοτιμία Τίτλων 

1. Το πτυχίο που χορηγεί το Τμήμα Κοινωνικής Πολιτι¬ 
κής είναι ως προς όλες τις συνέπειες ισότιμο και αντί¬ 
στοιχο προς το πτυχίο του κατατεμνόμενού Τμήματος 
Κοινωνικής Πολιτικής και Κοινωνικής Ανθρωπολογίας, 
Κατεύθυνσης Κοινωνικής Πολιτικής. 

2. Το πτυχίο που χορηγείτο Τμήμα Κοινωνικής Ανθρω¬ 
πολογίας είναι ως προς όλες τις συνέπειες ισότιμο και 
αντίστοιχο προς το πτυχίο του κατατεμνό μενού Τμήμα¬ 
τος Κοινωνικής Πολιτικής και Κοινωνικής Ανθρωπολο¬ 
γίας, Κατεύθυνσης Κοινωνικής Ανθρωπολογίας. 

Άρθρο 5 

Κατανομή Προσωπικού 

1. Το διδακτικό ερευνητικό προσωπικό, οι βοηθοί, οι επι¬ 
στημονικοί συνεργάτες και το ειδικό τεχνικό εργαστηρια¬ 
κό προσωπικό (ΕΤΕΠ) που έχει διοριστεί στο Τμήμα Κοι¬ 
νωνικής Πολιτικής και Κοινωνικής Ανθρωπολογίας κατα- 
νέμεται και εντάσσεται στα νέα Τμήματα με πράξη του 
Πρύτανη που δημοσιεύεται στην εφημερίδα της Κυβερ- 
νήσεως, ύστερα από δήλωση των ενδιαφερομένων και 
γνώμη της Συγκλήτου. 

2. Το διοικητικό προσωπικό που προσφέρει τις υπηρε¬ 
σίες του στη γραμματεία του Τμήματος Κοινωνικής Πολι¬ 
τικής και Κοινωνικής Ανθρωπολογίας μετά την παύση λει¬ 
τουργίας του Τμήματος τοποθετείται, με απόφαση του 
Πρυτανικού Συμβουλίου, στις γραμματείες των νέων Τμη¬ 
μάτων. 


Άρθρο 6 

Κατάταξη φοιτητών 

Ι.α. Οι φοιτητές του Τμήματος Κοινωνικής Πολιτικής 
και Κοινωνικής Ανθρωπολογίας κατατάσσονται υποχρεω¬ 
τικά από το ακαδημαϊκό έτος 2004-2005 σε ένα από τα 
δύο νέα Τμήματα μετά από δήλωσή τους. 

β. Η ανωτέρω κατάταξη γίνεται με απόφαση της Γενικής 
Συνέλευσης του κατατεμνόμενου Τ μήματος μετά από δή¬ 
λωση των φοιτητών αυτού και οπωσδήποτε πριντην έναρ¬ 
ξη λειτουργίας των νέων Τμημάτων. Με απόφαση της 
ίδιας Γενικής Συνέλευσης ρυθμίζονται τα θέματα των πο¬ 
σοστών κατανομής των φοιτητών στα νέα Τμήματα, ο 
χρόνος και η διαδικασία υποβολής των σχετικών δηλώσε¬ 
ων προτίμησης των φοιτητών, ο τρόπος και τα κριτήρια 
κατάταξης αυτών στα κατανεμόμενα στα νέα Τμήματα 
ποσοστά θέσεων και κάθε άλλο θέμα και λεπτομέρεια που 
αφορά την ανωτέρω κατάταξη των φοιτητών. 

γ. Οι φοιτητές του κατατεμνόμενου Τμήματος που πα¬ 
ρακολουθούν μία έκτων δύο κατευθύνσεων, Κοινωνικής 
Πολιτικής ή Κοινωνικής Ανθρωπολογίας, κατατάσσονται 
υποχρεωτικά στα αντίστοιχα Τμήματα που προκύπτουν 
από την κατάτμηση αυτού. 

2. Οι φοιτητές που κατατάσσονται σε ένα από τα νέα 
Τ μήματα σύ μφωνα με την προηγούμενη παράγραφο, δια¬ 
τηρούν την εκπαιδευτική τους κατάσταση τόσο σε σχέση 
με τα υπολειπόμενα εξάμηνα σπουδών, όσο και σε σχέση 
με το πρόγραμμα σπουδών. Η Γενική Συνέλευση του οι¬ 
κείου Τμήματος ρυθμίζει με αποφάσεις της, οποιοδήποτε 
πρόβλημα προκύπτει από το ακαδημαϊκό έτος 2004 - 2005 
σε σχέση με την εκπαιδευτική κατάσταση των φοιτητών 
λόγω οποιοσδήποτε αλλαγής των σπουδών. 

Άρθρο 7 

Αυτοδύναμη λειτουργία 

1. Για την αυτοδύναμη λειτουργία νέων Τμημάτων 
εφαρμόζονται οι διατάξεις του άρθρου 15 του Ν. 2454/ 
1997 (Α' 7). Ο προγραμματισμός, η προκήρυξη και η πλή¬ 
ρωση θέσεων Δ.Ε.Π. και Ε.Τ.Ε.Π. γίνεται, μετά την αυτο¬ 
δύναμη λειτουργία των Τμημάτων, σύμφωνα με τα προ- 
βλεπόμενα στο άρθρο 6 του Ν. 2083/1992 (Α' 159), όπως 
αυτό τροποποιήθηκε με το άρθρο 1, παρ. 6 του Ν. 2188/ 
1994. 

2. Η σύσταση των Τομέων των Τμημάτων γίνεται με τη 
διαδικασίατου άρθρου 6παρ. 4ετου Ν. 1268/1982 (Α'87), 
όπως ισχύει. 

Άρθρο 8 

Διαδικασία πλήρωσης θέσεων Δ.Ε.Π. 

1. Η πλήρωση των θέσεων Διδακτικού Ερευνητικού 
Προσωπικού (ΔΕΠ) κάθε τμήματος μετά την κατά το άρ¬ 
θρο 5 αυτοδίκαιη ένταξη των μελών ΔΕΠ που υπηρετού¬ 
σαν στο καταργούμενο Τμήμα Κοινωνικής Πολιτικής και 
Κοινωνικής Ανθρωπολογίας και εφόσον δεν έχει αποκτη- 
θείη κατά το άρθρο 15παρ. 3του Ν. 2454/1997 (Α'7) αυ¬ 
τοδυναμία, γίνεται με προκήρυξη ή με μετάκληση ή με με¬ 
τακίνηση μέλους ΔΕΠ, κατά τα ειδικότερα οριζόμενα στο 
παρόν άρθρο. 

2. Η προκήρυξη για την πλήρωση κενών θέσεων γίνεται 
με απόφαση της συγκλήτου, ύστερα από εισήγηση της 
προσωρινής γενικής συνέλευσης του τμήματος, σύμφω¬ 
να με τα οριζόμενα στις διατάξεις του άρθρου 6 του Ν. 

2083/1992 όπως τροποποιήθηκε μετά άρθρα 1 παρ. 6του 
Ν. 2188/94 (Α' 18) 16 παρ. 3 του Ν. 2327/95 (Α' 156) και 1 
και 4 Ια του Ν. 2517/97 (Α' 40). Η εκλογή γίνεται από εν- 
δεκαμελή εκλεκτορικά σώματα. Σε κάθε εκλεκτορικό σώ¬ 
μα συμμετέχουν τα μέλη ΔΕΠ που τυχόν υπηρετούν στο 
οικείο τμήμα και έχουν δικαίωμα ψήφου. Αν τα μέλη ΔΕΠ 
είναι λιγότερα από ένδεκα (11) το εκλεκτορικό σώμα συ¬ 
μπληρώνεται με απόφαση της συγκλήτου ύστερα από 
κλήρωση από διπλάσιο τουλάχιστον αριθμό μελών ΔΕΠ 
που ορίζει η ίδια, από κατάλογο τον οποίο εισηγείται η 
προσωρινή γενική συνέλευση, η οποία ταυτόχρονα ανα¬ 
φέρει και όσα άλλα μέλη ΔΕΠ μπορούν κατά την κρίση της 
να περιλαμβάνονται στον κατάλογο. Τα οριζόμενα απάτη 
σύγκλητο μέλη πρέπει να κατέχουν θέση ΔΕΠ του ίδιου 
γνωστικού αντικειμένου σε ομοειδή ή συγγενή τμήματα 
του ίδιου ή άλλων Πανεπιστημίων και να ανήκουν στις 
βαθμίδες του καθηγητή και του αναπληρωτή καθηγητή. 
Εάν δεν υπάρχουν ή δεν επαρκούν τέτοια μέλη ορίζονται 
μέλη ΔΕΠ της βαθμίδας του καθηγητή και του αναπλη¬ 
ρωτή καθηγητή του συγγενέστερου γνωστικού αντικειμέ¬ 
νου. Σε κάθε εκλεκτορικό σώμα προεδρεύει ο πρόεδρος 
της προσωρινής γενικής συνέλευσης του οικείου τμήμα¬ 
τος, ο οποίος μπορεί να είναι και εκλέκτορας. Για τη συ¬ 
γκρότηση του εκλεκτορικού σώματος εκδίδεται σχετική 
διαπιστωτική πράξη του πρύτανη, αντίγραφο της οποίας 
μαζί με τα σχετικά πρακτικά κοινοποιούνται, χωρίς καθυ¬ 
στέρηση στο Υπουργείο Εθνικής Παιδείας και Θρησκευ¬ 
μάτων. Γ ια κάθε προκηρυσσόμενη θέση ΔΕΠ ορίζεται με 
απόφαση του σώματος των εκλεκτόρωντριμελής εισηγη¬ 
τική επιτροπή από μέλη ΔΕΠ του ιδίου ή συναφούς γνω¬ 
στικού αντικειμένου, τα οποία μπορούν να έχουν την ιδιό¬ 
τητα του Εκλέκτορα, σύμφωνα με τις διατάξεις του άρ¬ 
θρου 6 περ. Ε παρ. 1 του Ν. 2083/92 (Α' 159), η οποία 
καταρτίζει και υποβάλλει στην προσωρινή γενική συνέ¬ 
λευση ειδικά αιτιολογημένη έκθεση. Μέσα στην προβλε- 
πόμενη από το νόμο προθεσμία συνέρχεται υπό την προ¬ 
εδρία του προέδρου του τμήματος, σε κοινή συνεδρίαση, 
η προσωρινή γενική συνέλευση και το σώμα των εκλεκτό¬ 
ρων. Κατά τα λοιπά για την εκλογή εφαρμόζονται αναλό- 
γως οι ισχύουσες διατάξεις της πανεπιστημιακής νομο¬ 
θεσίας. 

3. Η πλήρωση κενών θέσεων ΔΕΠ με μετάκληση γίνεται 
με απόφαση της συγκλήτου ύστερα από πρόταση της 
προσωρινής γενικής συνέλευσης, εφαρμοζομένων ανα- 
λόγως των διατάξεων του άρθρου 16 του Ν. 1268/1982, 
όπως έχει τροποποιηθεί και ισχύει κάθε φορά. Γιατη με¬ 
τάκληση αποφασίζει ενδεκαμελές εκλεκτορικό σώμα το 
οποίο συγκροτείται με απόφαση της συγκλήτου ύστερα 
από κλήρωση, από διπλάσιο τουλάχιστον αριθμό μελών 
ΔΕΠ της βαθμίδας του καθηγητή του ιδίου γνωστικού 
αντικειμένου που ορίζει η ίδια από κατάλογο τον οποίο ει- 
σηγείται η προσωρινή γενική συνέλευση, η οποία ταυτό¬ 
χρονα αναφέρει και όσα μέλη ΔΕΠ μπορούν κατά την κρί¬ 
ση της να περιλαμβάνονται στον κατάλογο. Εάν δεν 
υπάρχουν ή δεν επαρκούν καθηγητές του ίδιου γνωστι¬ 
κού αντικειμένου, ο κατάλογος συμπληρώνεται με καθη¬ 
γητές του συγγενέστερου γνωστικού αντικειμένου. Του 
εκλεκτορικού σώματος προεδρεύει ο πρόεδρος της 
προσωρινής γενικής συνέλευσης του τμήματος, ο οποί¬ 
ος μπορεί να είναι και εκλέκτορας. Γ ια την πλήρωση θέ¬ 
σης ΔΕΠ με μετάκληση ή για τη συγκρότηση του εκλε- 
κτορικού σώματος εκδίδεται σχετική κατά περίπτωση 


διαπιστωτική πράξη του πρύτανη, αντίγραφο της οποίας 
μαζί με τα σχετικά πρακτικά κοινοποιούνται, χωρίς καθυ¬ 
στέρηση στο Υπουργείο Εθνικής Παιδείας και Θρησκευ¬ 
μάτων. Κατά τα λοιπά για την πλήρωση θέσεων ΔΕΠ με 
μετάκληση εφαρμόζονται οι ισχύουσες διατάξεις της πα¬ 
νεπιστημιακής νομοθεσίας. 

4. Η πλήρωση κενών θέσεων ΔΕ Π με μετακίνηση μέλους 
ΔΕΠ από άλλο τμήμα του ιδίου ή άλλου Πανεπιστημίου, 
γίνεται υπό τις προϋποθέσεις και τους περιορισμούς του 
άρθρου 5 του Ν. 2517/1997 (ΑΊ60) με πράξη του πρύτα¬ 
νη του Παντείου Πανεπιστημίου, ύστερα από αίτηση του 
ενδιαφερομένου μέλους ΔΕΠ, αιτιολογημένη σύμφωνη 
γνώμη της γενικής συνέλευσης του τμήματος προέλευ¬ 
σης και της συγκλήτου του Παντείου Πανεπιστημίου. 

5. Οι διατάξεις της προηγούμενης παραγράφου ισχύ¬ 
ουν αναλόγως και για την μετακίνηση επιμελητών, βοη¬ 
θών και επιστημονικών συνεργατών από άλλο τμήμα του 
ιδίου ή άλλου Πανεπιστημίου. 

Άρθρο 9 

Προσωρινή Διοίκηση - Πρόγραμμα Σπουδών 

1. Η διοίκηση του Τμήματος που προκύπτει από την κα¬ 
τάτμηση και δεν εξασφαλίζει την αυτοδύναμη λειτουργία 
του ασκείται από προσωρινή γενική συνέλευση που ορίζε¬ 
ται, με πράξη του πρύτανη, ύστερα από απόφαση της συ¬ 
γκλήτου. Η προσωρινή γενική συνέλευση, αποτελείται 
από πέντε (5) τουλάχιστον μέλη ΔΕΠ, κατά προτίμηση δε 
εκείνατων οποίωντο γνωστικό αντικείμενο της θέσης είναι 
σχετικό με την επιστήμη που καλλιεργεί το οικείο τμήμα. 
Σε περίπτωση αδυναμίας συμπληρώσεωςτου αιτουμένου 
αριθμού των πέντε μελών ΔΕΠ των οποίων το γνωστικό 
αντικείμενο είναι σχετικό με την επιστήμη που καλλιεργεί 
το Τμήμα, ο αριθμός αυτός συμπληρώνεται με μέλη ΔΕΠ 
συναφούς γνωστικού αντικειμένου που προέρχονται κατά 
προτίμηση από τα άλλα τμήματα του Παντείου Πανεπι¬ 
στημίου. Μετην ίδια πράξη ορίζεται ο πρόεδρος και ο ανα¬ 
πληρωτής του, οι οποίοι πρέπει να κατέχουν θέση ΔΕΠ του 
οικείου Πανεπιστημίου της βαθμίδας του Καθηγητή ή ανα¬ 
πληρωτή καθηγητή. Καθήκοντα γραμματέα ασκεί ο γραμ¬ 
ματέας του οικείου τμήματος ή ο νόμιμος αναπληρωτής 
του ή διοικητικός υπάλληλος, στην περίπτωση που δεν 
έχει τοποθετηθεί. Στην προσωρινή γενική συνέλευση συμ¬ 
μετέχουν υποχρεωτικά όλα τα μέλη ΔΕΠ που υπηρετούν 
στο τμήμα και δύο (2) εκπρόσωποι των φοιτητών, εφόσον 
φοιτούν. Η προσωρινή γενική συνέλευση ασκεί τις αρμο¬ 
διότητες που προβλέπονται από τις κείμενες διατάξεις για 
τη γενική συνέλευση τμήματος (άρθρο 4 Ν. 2083/1992), 
εκτός αυτών που ανατίθενται σε άλλα όργανα ή ορίζονται 
κατά τρόπο διαφορετικό με το παρόν διάταγμα. 

2. Το πρόγραμμα σπουδών του τμήματος που δεν εξα¬ 
σφαλίζει την αυτοδύναμη λειτουργία του, καταρτίζεται 
από την προσωρινή γενική συνέλευση και εγκρίνεται από 
τη σύγκλητο. 

Άρθρο 10 

Σύσταση Γραμματειών 

Σε καθένα από τα νέα Τμήματα συνιστάται γραμματεία 
η οποία παρέχει διοικητική και γραμματειακή υποστήριξη 
στο εν γένει έργο τους. Κάθε γραμματεία οργανώνεται 
και λειτουργεί σε επίπεδο Τμήματος με την έννοια του άρ¬ 
θρου 20 του Ν. 2503/1997 (Α' 107). 

Άρθρο 11 
Τελικές Διατάξεις 

1. Η κατανομή του Προσωπικού, των φοιτητών και των 
μονάδων στα νέα Τμήματα και η εκλογή των οργάνων δι¬ 
οίκησης στα Τμήματα που εξασφαλίζονται οι προϋποθέ¬ 
σεις, ολοκληρώνονται το αργότερο μέχρι τη λήξη του 
Ακαδημαϊκού έτους που παύει η λειτουργία του Τμήματος 
Κοινωνικής Πολιτικής και Κοινωνικής Ανθρωπολογίας. 

2. Προσωρινές Γενικές Συνελεύσεις και εν γένει αρμό¬ 
δια όργανα για την κρίση εκλογής, εξέλιξης ή μονιμοποί¬ 
ησης μελών ΔΕΠ και ΕΤΕΠτων νέων τμημάτων παύουν να 
υφίστανται μετά την αυτοδύναμη λειτουργία των τμημά¬ 
των που προέκυψαν από την κατάτμηση. 

Σχετικές διαδικασίες οι οποίες για οιονδήποτε λόγο δεν 
έχουν ακόμα ολοκληρωθεί, συνεχίζονται και ολοκληρώ¬ 
νονται στα αρμόδια όργανα του νέου τμήματος στο οποίο 
εντάχθηκε το ενδιαφερόμενο μέλος ΔΕΠ ή ΕΤΕΠ. 

3. Το Πρόγραμμα Μεταπτυχιακών Σπουδών του Τμήματος 
Κοινωνικής Πολιτικής και Κοινωνικής Ανθρωπολογίας που 
προβλέπεται απάτην Β7/456/10.12.2001 απόφαση του Υπουρ¬ 
γού Εθνικής Παιδείας και Θρησκευμάτων (Β' 1777), μετά την 
παύση λειτουργίας του Τμήματος μετεξελίσσεται σε διατμη- 
ματικό υλοποιούμενο από τα δύο νέα τμήματα τα οποία και χο¬ 
ρηγούν τον αντίστοιχο μεταπτυχιακό Τίτλο Σπουδών. Οι υπο¬ 
ψήφιοι που εκπονούν διδακτορική διατριβή στο ίδιο Τμήμα και 
δεν ολοκληρώνουντη σχετική διαδικασία μέχριτην έναρξη λει¬ 
τουργίας των δύο νέων Τμημάτων, εντάσσονται με απόφαση 
της Γενικής Συνέλευσηςτου κατατεμνόμενου Τμήματος, ύστε¬ 
ρα από δήλωσή τους και ανάλογα με το αντικείμενο της δια¬ 
τριβής τους, σε ένα από τα νέα Τμήματα και συνεχίζουντη δια¬ 
δικασία ολοκλήρωσηςτης διατριβήςτους, σύμφωνα με τη δια¬ 
δικασία του άρθρου 13του Ν. 2083/1992 (Α' 159). 

4. Διαδικαστικές και άλλες λεπτομέρειες που ανακύ¬ 
πτουν από την κατάτμηση του Τμήματος Κοινωνικής Πο¬ 
λιτικής και Κοινωνικής Ανθρωπολογίας και δεν προβλέ- 
πονται από τις διατάξεις του παρόντος, ρυθμίζονται από 
τον εσωτερικό κανονισμό λειτουργίας του Τμήματος ή, 
έως ότου εκδοθεί, με απόφαση της Συγκλήτου. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 4 Μαρτίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΝΙΚΟΣ ΦΑΡΜΑΚΗΣ ΝΙΚΟΣ ΜΠΙΣΤΗΣ 

ΕΘΝΙΚΗΣ ΠΑΙΔΕΙΑ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 
-*- 

( 2 ) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 107 
Σύσταση κλάδου και θέσης στην Πανεπιστημιακή Φοιτη¬ 
τική Λέσχη του Αριστοτελείου Πανεπιστημίου Θεσσα¬ 
λονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 79 παρ. 5 του Ν. 1566/1985 «Δομή και 


λειτουργία της πρωτοβάθμιας και δευτεροβάθμιας εκ¬ 
παίδευσης και άλλες διατάξεις» (Α' 167) σε συνδυασμό με 
το άρθρο 20 παρ. 4του Ν. 2503/1997Διοίκηση, Οργάνω¬ 
ση, στελέχωση της περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (Α' 107). 

β) Τις διατάξεις του άρθρου 29Ατου Ν. 1558/1985 (Α' 
137) όπως προστέθηκε με το άρθρο 27 του Ν. 2081/1992 
(Α' 154) και αντικαταστάθηκε με το άοθρο 1 παρ. 2α του 
Ν. 2469/1997 (Α'38). 

γ) Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών (Α' 57). 

2. Της ΔΙΔΚ./Φ.1/2/13773/15.7.2003 απόφασης του 
Πρωθυπουργού και του Υπουργού Εσωτερικών Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στον Υφυπουργό Εσωτερικών Δημόσιας Διοίκησης 
και Αποκέντρωσης Νίκο Μπίστη» (Β' 985), όπως τροπο¬ 
ποιήθηκε με την ΔΙΔΙΚ/Φ. 1/2/14145/21.7.2003 (Β' 1000), 
όμοια της. 

3. Της 1065956/863/Α0006/15.7.2003 απόφασης του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Β' 985). 

4. Την πρόταση του Διοικητικού Συμβουλίου της Φοιτη¬ 
τικής Λέσχης (συνεδρίαση: 853/12.3.2001) και της Συ¬ 
γκλήτου του Αριστοτελείου Πανεπιστημίου Θεσσαλονί¬ 
κης (συνεδρίαση: 2729/2.5.2001). 

5. Το γεγονός ότι από την εφαρμογή των διατάξεωντου 
παρόντος διατάγματος προκαλείται ετησίως δαπάνη 
ύψουςΐ5.350 ΕΥΡΩ για τη σύσταση μιας θέσης που θα 
καλυφθεί από πιστώσεις του κρατικού προϋπολογισμού. 
Για το τρέχον έτος δεν προκαλείται καμία δαπάνη. Για την 
επόμενη πενταετία 2004-2008, δεδομένου ότι οι δαπάνες 
μισθοδοσίας προσωπικού των ΑΕΙ σύμφωνα με τον Ν. 
1238/82 βαρύνουν τον προϋπολογισμό του ΥΠΕΠΘ, θα 
ληφθεί μέριμνα για την εγγραφή σχετικών πιστώσεων 
στους οικείους προϋπολογισμούς αντιστοίχων ετών (Φ. 
19 250 ΚΑΕ Ομάδας 0200). 

6. Τις 288/03 και 89/04 γνωμοδοτήσεις του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων και των Υφυπουργών Εσωτερι¬ 
κών Δημόσιας Διοίκησης και Αποκέντρωσης και Οικονο¬ 
μίας και Οικονομικών, αποφασίζουμε: 

Άρθρο μόνο 

1. Στην Πανεπιστημιακή Φοιτητική Λέσχη του Αριστοτε- 
λείου Πανεπιστημίου Θεσσαλονίκης συστήνεται κλάδος 
ΠΕ Γεωπόνων και αντίστοιχη θέση μόνιμου προσωπικού 
με βαθμούς Δ - Α, που προστίθενται στους υφιστάμενους 
κλάδους και θέσεις αυτής. 

2. Προσόντα διορισμού στον εισαγωγικό βαθμό του ως 
άνω κλάδου είναι τα προβλεπόμενα στο Π.Δ. 50/2001 
«Καθορισμός των προσόντων διορισμού σε θέσεις φορέ¬ 
ων, του δημοσίου τομέα (Α' 39) και στο Π.Δ. 347/03 «Τρο¬ 
ποποίηση διατάξεωντου Π.Δ/τος 50/2001 «Καθορισμός 
των προσόντων διορισμού σε θέσεις φορέωντου δημόσι¬ 
ου Τομέα» (Α' 315). 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 4 Μαρτίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚΟΣ ΦΑΡΜΑΚΗΣ ΝΙΚΟΣ ΜΠΙΣΤΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 108 
Τροποποίηση - συμπλήρωση του ΠΔ 190/2003 (ΦΕΚ 145 
Α712.6.2003) «Τοποθετήσεις, μεταθέσεις, αποσπά¬ 
σεις του στρατιωτικού προσωπικού Λιμενικού Σώμα¬ 
τος στο εσωτερικό και μεταθέσεις του στο εξωτερικό». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. α) Τις διατάξεις της παραγράφου 1 του άρθρου 119 
του «Κώδικα Προσωπικού Λιμενικού Σώματος», που κυ¬ 
ρώθηκε με το Ν. 3079/2002 (ΦΕΚ 311 Α). 

β) Τη διάταξη του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 Α), το οποίο 
προστέθηκε με το άρθρο 27 του Ν. 2081/1992 (ΦΕΚ 154 
Α) και τροποποιήθηκε με το άρθρο 1 του Ν. 2469/1997 
(ΦΕΚ 38 Α). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

3. Την 100/2004 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Εμπορικής 
Ναυτιλίας, αποφασίζουμε: 

Άρθρο 1 

Στην παράγραφο 2 του άρθρου 5 του Π.Δ. 190/2003 
(ΦΕΚ 145 Α') «Τοποθετήσεις, μεταθέσεις, αποσπάσεις 
του στρατιωτικού προσωπικού Λιμενικού Σώματος στο 
εσωτερικό και μεταθέσεις του στο εξωτερικό», προστίθε¬ 
ται εδάφιο δεύτερο ως ακολούθως: 

«Οι ιδρυθέντες προ της 12ης Ιουνίου 2003 Λιμενικοί 
Σταθμοί Αγίου Νικολάου Βολιμών Ζακύνθου (Π.Δ. 178/ 
2003, Α 143/11.6.2003) και Πλατυγιαλίου Αιτωλοακαρνα¬ 
νίας (Π.Δ. 65/2003, Α 65/19.3.2003), κατατάσσονται ο 
πρώτος στην τέταρτη κατηγορία και ο δεύτερος στην 
έκτη κατηγορία της παρ. 1 Γ». 

Άρθρο 2 

1. Η παράγραφος 6 του άρθρου 5 του Π.Δ. 190/2003 
(ΦΕΚ 145 Α'), αντικαθίσταται ως ακολούθως: 

«6. Για μεταθέσεις και αποσπάσεις στο εξωτερικό δεν 
λαμβάνονται μόρια, ενώ για μετεκπαιδεύσεις στο εσωτερι¬ 
κό ή στο εξωτερικό λαμβάνεται ένα μόριο για κάθε μήνα». 

2. α) Το εδάφιο (δ) της παραγράφου 1 του άρθρου 16 
του Π.Δ. 190/2003 (ΦΕΚ 145 Α') καταργείται και τα εδάφια 
(ε) και (στ) της ίδιας παραγράφου αναριθμούνται σε (δ) 
και (ε), αντίστοιχα. 


β) Η παράγραφος 2 του άρθρου 16 του Π.Δ. 190/2003 
(ΦΕΚ 145 Α') καταργείται, καθώς και η αρίθμηση της 
προηγούμενης παραγράφου. 

3. α) Το εδάφιο (ε) της παραγράφου 1 του άρθρου 17 
του Π.Δ. 190/2003 (ΦΕΚ 145 Α') καταργείται και τα εδάφια 
(στ) και (ζ) της ίδιας παραγράφου αναριθμούνται σε (ε) 
και (στ), αντίστοιχα. 

β) Η παράγραφος 2 του άρθρου 17 του Π.Δ. 190/2003 
(ΦΕΚ 145 Α') καταργείται, καθώς και η αρίθμηση της 
προηγούμενης παραγράφου. 

4. α) Το εδάφιο (ε) της παραγράφου 1 του άρθρου 18 
του Π.Δ. 190/2003 (ΦΕΚ 145 Α') καταργείται και τα εδάφια 
(στ) και (ζ) της ίδιας παραγράφου αναριθμούνται σε (ε) 
και (στ), αντίστοιχα. 

β) Η παράγραφος 2 του άρθρου 18 του Π.Δ. 190/2003 
(ΦΕΚ 145 Α') καταργείται, καθώς και η αρίθμηση της 
προηγούμενης παραγράφου. 

Άρθρο 3 

Στην παράγραφο 1 του άρθρου 19 του Π.Δ. 190/2003 
(ΦΕΚ 145 Α') προστίθεται εδάφιο (στ) ως ακολούθως: 

«στ) Γ ια μετεκπαίδευση στο εσωτερικό ή το εξωτερικό 
μέχρι έξι (06) μήνες». 

Άρθρο 4 

Η ισχύς του παρόντος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση του παρόντος Διατάγματος. 

Αθήνα, 4 Μαρτίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΓΙΩΡΓΟΣ ΠΑΣΧΑΛΙΔΗΣ 
-Φ- 

ΣΥΜΒΑΣΕΙΣ 

(4) 

Σύμβαση μεταξύ του Ελληνικού Δημοσίου και της Τράπε¬ 
ζας της Ελλάδος, που αφορούν: 

1. Την καταβολή τόκων από την Τ.τ.Ε. επί των διαθεσί¬ 
μων σε Ευρώ του Ελληνικού Δημοσίου που τηρούνται 
ο αυτήν, 

2. Την καταβολή τόκων από την Τράπεζα της Ελλάδος 
επί των συναλλαγματικών διαθεσίμων του Ελληνικού 
Δημοσίου που τηρούνται ο αυτήν, 

3. Την καταβολή στην Τράπεζα της Ελλάδος αποζη¬ 
μίωσης για την κάλυψη εξόδων εργασιών του Ελληνι¬ 
κού Δημοσίου. 

Στην Αθήνα σήμερα την 4η Μαρτίου 2004 μεταξύ του 
ΕΛΛΗΝΙΚΟΥ ΔΗΜΟΣΙΟΥ, που εκπροσωπείται από τον 
Υφυπουργό Οικονομίας και Οικονομικών Νικόλαο Φαρ- 
μάκη και της Ανωνύμου Εταιρείας με έδρα την Αθήνα και 
επωνυμία «ΤΡΑΠΕΖΑ ΤΗΣ ΕΛΛΑΔΟΣ» που εκπροσωπείται 
από τον Υποδιοικητή κ. Νικόλαο Παλαιοκρασσά, συμφω- 
νούνταιτα ακόλουθος 

Α. Καταβολή τόκων, από την Τράπεζα της Ελλάδος, επί 
των διαθεσίμων σε ευρώ του Ελληνικού Δημοσίου που τη¬ 
ρούνται σ’ αυτήν. 

Άρθρο 1 

Η Τράπεζα της Ελλάδος θα καταβάλλει, στο τέλος κάθε 
ημερολογιακού εξαμήνου, τόκους στο Ελληνικό Δημόσιο 
ως αποτέλεσμα του εκτοκισμού των συνολικών, αθροι¬ 
στικά λαμβανομένων, ημερησίων υπολοίπων: 

α) Του λογαριασμού Κ.Α. 28 «Ταμειακή Διαχείριση του 
Ελληνικού Δημοσίου» και 

β) Των κατατεθειμένων στην Τράπεζα Ελλάδος Αδ ιάθε- 
των Χρηματοδοτήσεων της Ευρωπαϊκής Ένωσης, που εί¬ 
ναι άμεσα διαθέσιμα στο Ελληνικό Δημόσιο. 

Άρθρο 2 

Το ποσό των τόκων θα προκύπτει από τα ημερήσια δια¬ 
δοχικά υπόλοιπα των ως άνω αναφερομένων διαθεσίμων, 
εκτοκιζομένων ως εξής: 

α) Ημερήσιο υπόλοιπο από 0 έως 1500 εκατομμύρια ευ¬ 
ρώ θα εκτοκίζεται με το εκάστοτε διαμορφούμενο μεσο- 
σταθμικό επιτόκιο του κατανεμόμενου ποσού στις πρά¬ 
ξεις κύριας αναχρηματοδότησης από το Ευρωσύστημα / 
Τράπεζα Ελλάδος. 

β) Ημερήσιο υπόλοιπο άνω των 1500 εκατομμυρίων ευ¬ 
ρώ θα παραμένει άτοκο. 

Άρθρο 3 

Η Τράπεζα της Ελλάδος αναλαμβάνει την υποχρέωση 
να ενημερώνει την 49η Δ/νση Χρημ/κού Προγρ/σμού και 
Δ/σης Κρατικών Διαθεσίμων: 

1) Κατά τη διάρκεια καθώς και κατά το κλείσιμο της ημέ¬ 
ρας, για τη διαμόρφωση του υπολοίπου του λογ/σμού 
διαθεσίμων της ίδιας ημέρας και 

2) Για το ύψος των εκτοκιζομένων ημερησίων υπολοί¬ 
πων, των εφαρμοζομένων επιτοκίων και των προκυπτό- 
ντων τόκων. 

Η Τράπεζα της Ελλάδος θα φέρει σε πίστωση του λο¬ 
γαριασμού Κ.Α. 200 «Ε.Δ. - Συγκέντρωση Εισπράξεων και 
Πληρωμών" το ποσό των τόκων, που θα προκύπτει όπως 
παραπάνω περιγράφεται, κατά την 30-6 και 31-12 κάθε 
έτους. 

Η Τράπεζα της Ελλάδος θα αναγγέλλει την πίστωση του 
παραπάνω λογαριασμού Κ.Α. 200 «Ε.Δ. - Συγκέντρωση Ει¬ 
σπράξεων και Πληρωμών» αυθημερόν στο Γενικό Λογι¬ 
στήριο του Κράτους, Δ/νση 20η Προϋπολογισμού, 24η 
Λογαριασμών του Δημοσίου και 49η Χρηματοδοτικού 
Προγραμματισμού και Διαχείρισης Κρατικών Διαθεσί¬ 
μων. 

Β. Καταβολή τόκων από την Τράπεζα της Ελλάδος, επί 
των συναλλαγματικών διαθεσίμων του Ελληνικού Δημο¬ 
σίου. 

Άρθρο 4 

Η Τράπεζα της Ελλάδος θα καταβάλλει, στο τέλος κάθε 
ημερολογιακού εξαμήνου, τόκους στο Ελληνικό Δημό¬ 
σιο, ως αποτέλεσμα του εκτοκισμού των ημερήσιων υπο- 
λοίπωντων δανείων σε συνάλλαγμα του Ελληνικού Δημο¬ 
σίου καιτωνσυναλλαγματοποιούμενωνποσώνευρώ, που 
βρίσκονται κατατεθειμένα στην Τράπεζα της Ελλάδος ή 
σε λογαριασμούς της Τράπεζας Ελλάδος που τηρούνται 
σε Τράπεζες του εξωτερικού και είναι άμεσα διαθέσιμα 
στο Ελληνικό Δημόσιο χωρίς επιβολή ποινής. 

Άρθρο 5 

Το ποσό των τόκων θα αποτελεί το αντίτιμο σε Ευρώ με 
βάση την τιμή που προκύπτει από το δελτίο ισοτιμιών ανα¬ 


φοράς της Ευρωπαϊκής Κεντρικής Τράπεζας μειωμένη 
κατά 0,5 %ο που ισχύει δύο εργάσιμες ημέρες πριν από 
την ημερομηνία αξίας (ναΙθυή καταβολής των τόκων σε 
συνάλλαγμα, που θα προκύπτουν από τον εκτοκισμό των 
ημερήσιων διαδοχικών υπολοίπων των διαθεσίμων του 
Ελληνικού Δημοσίου σε συνάλλαγμα εκτοκιζόμενα και 
ανατοκιζόμενα μηνιαίως με το επιτόκιο ϋόίά 1Μ κάθε νο¬ 
μίσματος που ισχύει την πρώτη εργάσιμη ημέρα κάθε μή¬ 
να, μειωμένο κατά 0,25%. 

Η Τράπεζα της Ελλάδος αναλαμβάνει την υποχρέωση 
να ενημερώνειτο Ελληνικό Δημόσιο για κάθε αυξομείωση 
του ποσού, του χρόνου και του επιτοκίου των εκτοκιζόμε- 
νων συναλλαγματικών διαθεσίμων του. 

Άρθρο 6 

Η Τράπεζα της Ελλάδος θα φέρει σε πίστωση του λο¬ 
γαριασμού ΚΑ 200 «Ε.Δ. - Συγκέντρωση Εισπράξεων και 
Πληρωμών», το ποσό των τόκων που θα προκύπτει όπως 
περιγράφεται παραπάνω, με ημερομηνία αξίας (ναΙουή 
την 30/6 και 31/12 κάθε έτους. 

Η Τ ράπεζα της Ελλάδος θα αναγγέλλειτην πίστωση του 
παραπάνω λογαριασμού ΚΑ 200 «Ε.Δ. - Συγκέντρωση Ει¬ 
σπράξεων και Πληρωμών», αυθημερόν στο Γενικό Λογι¬ 
στήριο του Κράτους, Δ/νση 20η Προϋπολογισμού, 23η 
Δημοσίου Χρέους, 24η Λογαριασμών Δημοσίου, 25η Εγ¬ 
γυήσεων - Δανείων και Αξιών, 41η Δημοσιονομικών Σχέ¬ 
σεων με Ε.Ε. και 49η Χρηματοδοτικού Προγραμματισμού 
και Διαχείρισης Κρατικών Διαθεσίμων. 

Γ. Καταβολή στην Τράπεζα της Ελλάδος αποζημίωσης 
για την κάλυψη εξόδων εργασιών του Ελληνικού Δημοσί¬ 
ου. 

Άρθρο 7 

Η Τράπεζα της Ελλάδος θα εισπράττει αποζημίωση για 
την κάλυψη εξόδων εκτέλεσης εργασιών για λογαριασμό 
του Ελληνικού Δημοσίου. Η αποζημίωση αυτή καθορίζε¬ 
ται ως εξής: 

α. Σε ποσοστό 1%ο ετησίως, το οποίο θα υπολογίζεται 
επι του ετήσιου πραγματοποιούμενου συνολικού ύψους 
των δαπανών του Προϋπολογισμού, δηλ. δαπάνες τακτι¬ 
κού προϋπολογισμού (πλήν τόκων και χρεολυσίων) και 
δαπάνες προγράμματος δημοσίων επενδύσεων, όπως 
αυτές θα εμφανίζονται στον Απολογισμό του Κράτους. 

β. Σε ποσοστό 0,30%ο ετησίως, το οποίο θα υπολογίζε¬ 
ται επι του ετήσιου πραγματοποιούμενου συνολικού 
ύψους των εσόδων του προϋπολογισμού, δηλ. του τακτι¬ 
κού προϋπολογισμού και προγράμματος δημοσίων επεν¬ 
δύσεων (πλήν πιστωτικών εσόδων), όπως αυτά θα εμφα¬ 
νίζονται στον Απολογισμό του Κράτους. 

Άρθρο 8 

Γ ια την εξόφληση της ανωτέρω υποχρέωσης του άρ¬ 
θρου 7 της παρούσης, το Ελληνικό Δημόσιο : 

1. Προκαταβάλλει την τελευταία εργάσιμη ημέρα του 
έτους το 95% της υποχρέωσης. Το ποσό αυτό προκύπτει 
αφού υπολογισθούν τα ποσοστά τα οποία καθορίζονται 
στο άρθρο 7 της παρούσας σύμβασης επι των εκτιμώμε- 
νων να πραγματοποιηθούν μεγεθών του Προϋπολογι¬ 
σμού, όπως αυτά θα απεικονίζονται στην εισηγητική έκ¬ 
θεση του Προϋπολογισμού, που εγκρίνεται απάτην Εθνι¬ 
κή Αντιπροσωπεία τον μήνα Δεκέμβριο του ιδίου έτους. 

Εξουσιοδοτεί την Τράπεζα της Ελλάδος, με βάση τον 
παραπάνω υπολογισμό, να προβαίνει σε χρέωση του τη- 

ρούμενου σ' αυτήν λογαριασμού ΚΑ 200 - «Ε.Δ Συγκέ¬ 
ντρωση Εισπράξεων και Πληρωμών». Τη χρέωση αυτή, η 
Τράπεζα της Ελλάδος πρέπει να αναγγέλει αυθημερόν 
και με ιδιαίτερο έγγραφό της προς το Γενικό Λογιστήριο 
του Κράτους, Δ/νση 20η Προϋπολογισμού, 24η Λογ/σμων 
Δημοσίου, 25η Εγγυήσεων - Δανείων και Αξιών, 41η Δη¬ 
μοσιονομικών Σχέσεων με την Ε.Ε και 49η Χρηματοδοτι¬ 
κού Προγραμματισμού και Διαχείρισης Κρατικών Διαθε¬ 
σίμων. 

2. Εκκαθαρίζει στην επόμενη χρήση το υπόλοιπο της 
υποχρέωσης, αφού λάβει υπ' όψη του την καταβληθείσα 
προκαταβολή, με βάση τα μεγέθη του Απολογισμού του 
Κράτους του έτους αναφοράς. Με σχετικό έγγραφο, η 
20η Διεύθυνση Προϋπολογισμού και η 24η Λογαριασμών 
Δημοσίου γνωρίζουν, στην Τράπεζα της Ελλάδος, τα απο¬ 
λογιστικά μεγέθη του Προϋπολογισμού. 


Η Τράπεζα της Ελλάδος προβαίνει στις σχετικές ενέρ¬ 
γειες, δηλ. χρεώνει ή πιστώνει ανάλογα τον τηρούμενο σ’ 
αυτή λογαριασμό ΚΑ 200 - «Ε.Δ Συγκέντρωση Εισπράξε¬ 
ων και Πληρωμών» και στη συνέχεια ακολουθεί η διαδικα¬ 
σία που αναφέρεται στο τελευταίο εδάφιο της πρώτης 
παραγράφου του παρόντος άρθρου. 

Δ. Η σύμβαση ισχύει από 1.1.2004 έως 31.12.2004, συ¬ 
ντάχθηκε σε δύο όμοια πρωτότυπα αντίτυπα από τα οποία 
έλαβε ο κάθε συμβαλλόμενος από ένα, θέλει δε δημοσι- 
ευθεί στην Εφημερίδα της Κυβερνήσεως. 


Οι Συμβαλλόμενοι 


Για το Ελληνικό Δημόσιο 
Ο Υφυπουργός Οικονομίας 
και Οικονομικών 
ΝΙΚΟΛΑΟΣ ΦΑΡΜΑΚΗΣ 


Γ ιατην Τράπεζα 
της Ελλάδος 
Ο Υποδιοικητής 
ΝΙΚΟΛΑΟΣ ΠΑΛΑΙΟΚΡΑΣΣΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




